**ԱՄՓՈՓԱԹԵՐԹ**

**«Դատավորներին հաշվեցուցակային զենք ԵՎ պաշտպանության հատուկ միջոցներ տրամադրելու կարգը սահմանելու մասին» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| **հ/հ** | **Առաջարկության հեղինակը¸**  **գրության ամսաթիվը, գրության համարը** | **Առաջարկության բովանդակությունը** | **Եզրակացությունը** | **Կատարված փոփոխությունը** |
| 1. | 2. | 3. | 4. | 5. |
|  | Արդարադատության ակադեմիա  09.08.2018թ. թիվ  257 գրություն | Այսպես՝ «Դատավորներին հաշվեցուցա- կային զենք և պաշտպանության հատուկ միջոցներ տրամադրելու կարգը սահմանելու մասին» Հայաստանի Հանրապետության կառավարության որոշման նախագծի հավելվածի 10-րդ կետի համաձայն. *«Հաշվեցուցակային զենքը և պաշտպանության հատուկ միջոցները գործադրելու, ինչպես նաև դրանք կորցնելու կամ փչանալու դեպքերում դատավորն անհապաղ տեղեկացնում է Բարձրագույն դատական խորհրդին (ընդգծումը մերն է) և Ոստիկանությանը»:*  Կարծում ենք, որ վերոգրյալ դեպքերում՝ հաշվեցուցակային զենքը և պաշտպանության հատուկ միջոցները գործադրելու, ինչպես նաև դրանք կորցնելու կամ փչանալու դեպքերում, բացակայում Է դատավորի կողմից Բարձրագույն դատական խորհրդին դիմելու անհրաժեշտությունն ու նպատակահարմարությունը: Բացի այդ՝ զենքի կամ պաշտպանության հատուկ միջոցների գործադրման դեպքերում ԲԴԽ դիմելու անհապաղության պահանջի կատարումը որոշ պայմաններում կարող է անհնար լինել: Ուստի՝ առաջարկում ենք Կառավարության որոշման նախագծի հավելվածի 10-րդ կետով չնախատեսել հաշվեցուցակային զենքը և պաշտպանության հատուկ միջոցները գործադրելու, ինչպես նաև դրանք կորցնելու կամ փչանալու դեպքերում դատավորի կողմից *անհապաղ Բարձրագույն դատական խորհուրդ դիմելու* պահանջը: | Ընդունվել է: | Նախագծում կատարվել է համապատասխան փոփոխություն: |
|  |  | Միևնույն ժամանակ կարծում ենք, որ անհրաժեշտ է սահմանել հաշվեցուցակային զենք կամ պաշտպանության հատուկ միջոցներ ստացած, բայց հետագայում դատավորի կողմից իր պաշտոնավարման ընթացքում դրանցից հրաժարվելու ընթացակարգը, որը դուրս է մնացել նախագծի կարգավորման առարկայից: | Ընդունվել է: | Նախագծում կատարվել է համապատասխան փոփոխություն: |
|  | Հատուկ քննչական ծառայություն  08.08.2018թ. թիվ  18-6214գ-18 գրություն | Դիտողություններ և առաջարկություններ չկան: |  |  |
|  | Արտակարգ իրավիճակների նախարարություն  10.08.2018թ. թիվ  1/17.1/10020-18 գրություն | Դիտողություններ և առաջարկություններ չկան: |  |  |
|  | Բարձրագույն դատական խորհուրդ  13.08.2018թ. թիվ  6223 գրություն | 1. Նախագիծը՝ կարգավորման առարկայի ընդգրկվածության առումով, համահունչ չէ «Հայաստանի Հանրապետության դատական օրենսգիրք» ՀՀ սահմանադրական օրենքին, մասնավորապես, Նախագծում հղում է արված նշված օրենսգրքի 63-րդ հոդվածի 1-ին մասին, սակայն անտեսվել է, որ այդ հոդվածի կանոնները կիրառելի են նաև Ազգային ժողովի կողմից ընտրված Բարձրագույն դատական խորհրդի անդամի նկատմամբ: Մասնավորապես, նշված օրենսգրքի 83-րդ հոդվածի 5-րդ մասի համաձայն՝ «Ազգային ժողովի կողմից ընտրված Բարձրագույն դատական խորհրդի անդամի նկատմամբ կիրառվում են («mutatis mutandis») սույն օրենսգրքի 51-րդ, 53-55- րդ, 57-60-րդ, 62-64-րդ հոդվածները և 21-րդ գլխի կանոնները՝ այնքանով, որքանով կիրառելի են, և եթե այլ բան սահմանված չէ սույն օրենսգրքով»: Եվ, քանի որ նշված օրենսգրքով նախատեսված կանոններից բացառություններ սահմանված չեն, ուստի, նշվածից բխում է, որ Նախագծով պետք է սահմանվեն կանոններ նաև Ազգային ժողովի կողմից ընտրված Բարձրագույն դատական խորհրդի անդամին հաշվեցուցակային զենք և պաշտպանության հատուկ միջոցներ տրամադրելու կարգի վերաբերյալ: | Չի ընդունվել: | Նախագծում Ազգային ժողովի կողմից ընտրված Բարձրագույն դատական խորհրդի անդամին հաշվեցուցակային զենք և պաշտպանության հատուկ միջոցներ տրամադրելու վերաբերյալ առանձին դրույթներ սահմանելու անհրաժեշտությունը բացակայում է, քանի որ Ազգային ժողովի կողմից ընտրված Բարձրագույն դատական խորհրդի անդամին հաշվեցուցակային զենք և պաշտպանության հատուկ միջոցներ տրամադրելն ուղղակիորեն բխում է  «Հայաստանի Հանրապետության դատական օրենսգիրք» սահմանադրական օրենքից: Առանձին դրույթներ չնախատեսելը պայմանավորված է նաև օրենսդրական կարգավորումների միատեսակությունն ապահովելու անհրաժեշտությամբ: Մասնավորապես, «Հայաստանի Հանրապետության դատական օրենսգիրք» սահմանադրական օրենքի 57-րդ հոդվածի 5-րդ մասի համաձայն՝ Բարձրագույն դատական խորհրդի սահմանած դեպքերում իր մշտական բնակության վայրից դուրս պաշտոնի նշանակված դատավորին իր դիմումի հիման վրա տրամադրվում է տվյալ վայրում բնակարանի վարձին համարժեք փոխհատուցում: Նշված դրույթը կիրառելի է նաև Ազգային ժողովի կողմից ընտրված Բարձրագույն դատական խորհրդի անդամի նկատմամբ, սակայն «Իր մշտական բնակության վայրից դուրս պաշտոնի նշանակված դատավորին տվյալ վայրում բնակարանի վարձին համարժեք փոխհատուցում տրամադրելու կարգը, առավելագույն չափն ու ժամկետը սահմանելու մասին» Կառավարության որոշման մեջ դրա վերաբերյալ առանձին դրույթներ նախատեսված չեն: |
|  |  | 2. Նախագծի 5-րդ և 7-րդ կետերի սահմանումներից բխում է, որ հաշվեցուցակային զենքի և պաշտպանության հատուկ միջոցների տրամադրման համար բավարար հիմքերից մեկը՝ պարտադիր զինվորական ծառայություն անցնելու փաստն է, այնինչ զենքի հետ անվտանգ վարվելու կանոնների, ինչպես նաև զենքի և պաշտպանության հատուկ միջոցների գործադրման ուսուցման անհրաժեշտությունը չի կարող փոխարինվել սոսկ պարտադիր զինվորական ծառայությամբ:  Խոսքը զենքի այնպիսի տեսակի և պաշտպանության հատուկ միջոցների մասին է, որոնք չեն կիրառվում պարտադիր զինվորական ծառայողների կողմից, իսկ նրանց ուսուցման ծրագրերով դրանք նախատեսված չեն: Բացի այդ, հաշվեցուցակային զենքը պահելու կանոններն ընդհանուր ոչինչ չունեն զորամասերում զենքը պահելու կանոնների հետ:  Ուստի, առաջարկվում է նախատեսել բացառություն այն անձանց համար, ովքեր գտնվել են այնպիսի հատուկ պետական ծառայության մեջ, որտեղ արդեն իսկ անցել են համապատասխան ուսուցում, իսկ պարտադիր զինվորական ծառայություն անցածների համար սահմանել կրճատ տևողությամբ ուսուցում: Միաժամանակ, հարկ է հստակ նախատեսել, որ զենք և պաշտպանության հատուկ միջոցներ հանձնելիս, հատկացվում է նաև դրանք պահելու և կրելու թույլտվություն: | Ընդունվել է մասնակի: | Նախագծում կատարվել է համապատասխան փոփոխություն:  Ինչ վերաբերում է հաշվեցուցակային զենք և պաշտպանության հատուկ միջոցներ տրամադրելու թույլտվությանը, ապա հաշվեցուցակային զենք և պաշտպանության հատուկ միջոցներ պահելու և կրելու իրավունքը դատավորին վերապահված է օրենքի ուժով և առանձին վարչական ակտի անհրաժեշտությունը բացակայում է: |
|  |  | 3. Նախագծի 7-րդ կետում նշված ժամկետը երկարացման առումով վերանայման անհրաժեշտություն ունի: Առաջարկվում է հստակ նշել նաև, թե երբվանից պետք է հաշվվի դրանում նշված ժամկետը: | Ընդունվել է: | Նախագծում կատարվել է համապատասխան փոփոխություն: |
|  |  | 4. Կարծում ենք, որ Նախագծի 12-րդ կետը զերծ է իրավական որոշակիությունից և պարտականությունների իրացման կանխատեսելիությունից: Նախ, որոշակի չէ «ընտանիքի անդամ» եզրույթը, բացի այդ, ոչ թե պետք է սահմանել վերացական բնույթի պարտականություն, այլ նախապես ստորագրությամբ իրազեկել ընտանիքի կոնկրետ անդամի՝ համաձայնեցնելով դատավորի և այդ ազգականի հետ, որն էլ պարտավորված կլինի կատարելու իր իսկ ստանձնած պարտականությունը: |  | Նախագծում կիրառվող «ընտանիքի անդամ» եզրույթն ունի նույն բովանդակությունը, ինչ «Հայաստանի Հանրապետության դատական օրենսգիրք» սահմանադրական օրենքում կիրառվող «ընտանիքի անդամ» եզրույթը:  Ինչ վերաբերում է Կառավարության որոշմամբ անձի վրա պարտականություն դնելուն, ապա նման դրույթ նախատեսելը համատեղելի չէ Սահմանադրության 39-րդ հոդվածի հետ, որից բխում է, որ ոչ ոք չի կարող կրել պարտականություններ, որոնք սահմանված չեն օրենքով: |
|  |  | 5. Նախագծի 12-րդ կետի շրջանակներում, հարկ է նաև հստակ կանոնակարգել ընդունման-հանձնման ընթացակարգը, մասնավորապես, նշված կետի սահմանումից պարզ չէ, թե ինչ կարգով է մեկշաբաթյա ժամկետում ընտանիքի անդամը հաշվեցուցակային զենքը հանձնելու ոստիկանությանը, եթե վերջինս չունի զենք կրելու իրավունք և իրավունք չունի այն կրել և տեղափոխել ոստիկանություն: Ուստի, առաջարկվում է սահմանել, որ լիազորությունների դադարումից 1 օր անց, իսկ մահվան դեպքում՝ առնվազն 3 օր անց, ոստիկանության լիազոր ներկայացուցիչն ինքն է անձամբ ներկայանում և ընթացք տալիս ընդունման-հանձնմանը: | Ընդունվել է: | Նախագծում կատարվել է համապատասխան փոփոխություն: |
|  |  | 6. Նախագծով հարկ է նախատեսել կանոններ, որոնք կկարգավորեն զենքը հանձնելու համար պատասխանատու ընտանիքի անդամի փոփոխության հարցը, եթե ինչ-ինչ օբյեկտիվ պատճառներով բացառվի վերջինիս կողմից իր պարտականությունն անձամբ կատարելու հնարավորությունը: | Չի ընդունվել: | Առաջարկությունը չընդունելու հիմքում ընկած է 4-րդ առաջարկության վերաբերյալ ներկայացված հիմնավորումը: |
|  | Ազգային անվտանգության ծառայություն  14.08.2018թ. թիվ 11/748 գրություն | Դիտողություններ և առաջարկություններ չկան: |  |  |
|  | Ֆինանսների նախարարություն  14.08.2018թ. թիվ 01/11-1/14653-18 գրություն | Դիտողություններ և առաջարկություններ չկան, պայմանով, որ վերջինիս ընդունումը չի հանգեցնի ՀՀ պետական բյուջեից լրացուցիչ միջոցների հատկացման անհրաժեշտության: | Ընդունվել է ի գիտություն: |  |
|  | Գլխավոր դատախազություն  17.08.2018թ. թիվ  04/8738-18 գրություն | Դիտողություններ և առաջարկություններ չկան: |  |  |
|  | Ոստիկանություն  20.08.2018թ. թիվ  01/24/506959-18 գրություն | Նախագծի հավելվածի 5-րդ կետից առաջարկվում է հանել «, եթե դատավորը չի անցել պարտադիր զինվորական ծառայություն» բառերը: Առաջարկությունը պայմանավորված է այն հանգամանքով, որ պարտադիր ժամկետային զինծառայողի հաշվեցուցակային զենքերը, դրանց մարտավարատեխնիկական բնութագրերը և կիրառման կարգը տարբերվում են դատավորներին ինքնապաշտպանության նպատակով տրամադրվող զենքից: | Ընդունվել է: | Նախագծում կատարվել է համապատասխան փոփոխություն: |
|  |  | Նախագծի 12-րդ կետում «ընտանիքի անդամը» բառերը փոխարինել «Դատական դեպարտամենտի պատասխանատու պաշտոնատար անձը» բառերով: | Ընդունվել է ի գիտություն: | Նախագիծը խմբագրված է: |
|  | Քննչական կոմիտե  20.08.2018թ. թիվ  01/22/9947-18 գրություն | 1. Ըստ Նախագծի՝ այն մշակելու համար հիմք է հանդիսացել «Հայաստանի Հանրապետության դատական օրենսգիրք» սահմանադրական օրենքի 63-րդ հոդվածի 1-ին մասը, համաձայն որի՝ «Դատավորն ունի հաշվեցուցակային զենք և պաշտպանության հատուկ միջոցներ պահելու և կրելու իրավունք: Դատավորներին հաշվեցուցակային զենք և պաշտպանության հատուկ միջոցներ տրամադրելու կարգը սահմանում է Կառավարությունը:»:  Սակայն հարկ է նկատել, որ վերոնշված հոդվածում սահմանված «հաշվեցուցակային զենք» եզրույթը չի բխում «Զենքի մասին» ՀՀ օրենքից: Ավելին, «Զենքի մասին» ՀՀ օրենքում բացակայում է «հաշվեցուցակային զենք» եզրույթը, բացի այդ, հիմք ընդունելով «Ոստիկանության մասին» ՀՀ օրենքի 32-րդ հոդվածը և ՀՀ կառավարության 2009 թվականի նոյեմբերի 26-ի «**Հայաստանի Հանրապետության ոստիկանության ծառայողին պահելու և կրելու իրավունքով հաշվեցուցակային զենք և ռազմամթերք հատկացնելու, հատկացված զենքը պահելու և կրելու կարգը հաստատելու մասին**» թիվ 1366-Ն որոշումը, հաշվեցուցակային զենք հատկացվում է բացառապես ոստիկանության ծառայողին՝ ծառայողական պարտականություններն իրականացնելու համար:  Ուստի, հիմք ընդունելով վերոգրյալը, խնդրի կարգավորման և նշված իրավական ակտերում հակասությունները բացառելու նպատակով, առաջարկում ենք քննարկել ինչպես Նախագծում և հավելվածում, այնպես էլ «Դատական օրենսգիրք» սահմանադրական օրենքի 63-րդ հոդվածում նշված «հաշվեցուցակային զենք» բառերը «կարճ ակոսափող հրազեն» բառերով փոխարինելու հարցը:  Ըստ Նախագծի դատավորներին նախատեսվում է հատկացնել նաև պաշտպանության հատուկ միջոցներ, սակայն դրանք նույնպես օգտագործվում են ծառայողական նպատակներով՝ անհրաժեշտ դեպքերում: Հղում կատարելով «Ոստիկանության մասին» ՀՀ օրենքի 31-րդ հոդվածին, ապա կարող ենք արձանագրել, որ դրանում սահմանված են հատուկ միջոցների գործադրման դեպքերը, այսինքն՝ թե, որ իրավիճակում են օգտագործվում ռետինե մահակը, արցունքաբեր, գրգռիչ գազը, ծխաքողարկող միջոցները և այլն:  ՀՀ կառավարության 23.06.2011թ.-ի թիվ 867-Ն որոշմամբ սահմանված է նաև ՀՀ ոստիկանության սպառազինության մեջ ընդգրկված ոստիկանության ծառայողի անհատական պաշտպանության միջոցների ցանկը, որում ընդգրկված են հակագազ, սաղավարտի տարբեր մոդելներ, զրահաբաճկոն, պաշտպանական դիմակ և այլն, որոնք, կարծում ենք, դատավորներին հատկացնելու անհրաժեշտությունը բացակայում է: | Չի ընդունվել: | Նախագծում «հաշվեցուցակային զենք» եզրույթի կիրառումը բխում է «Հայաստանի Հանրապետության դատական օրենսգիրք» սահմանադրական օրենքից: Հաշվեցուցակային զենք և (կամ) պաշտպանության հատուկ միջոցներ ունենալու և կրելու իրավունք ունեն նաև նոտարները, ծառայողական հաշվեցուցակային զենք և անձնական պաշտպանության հատուկ միջոցներ տրամադրվում են դատախազներին, քննչական կոմիտեի ծառայողներին: Բացի այդ, Նախագծով սահմանվել է, որ դատավորներին տրամադրվող հաշվեցուցակային զենքի տեսակները, ձևը, մոդելը, փամփուշտների քանակը և պաշտպանության հատուկ միջոցների տեսակները սահմանում է Ոստիկանությունը: |
|  |  | 2. Առաջարկվում է Նախագծում և հավելվածում՝ «տրամադրել» բառը փոխարինել «հատկացնել» բառով՝ «Զենքի մասին» ՀՀ օրենքին չհակասելու և համապատասխանեցնելու նպատակով, որտեղ օգտագործված է «հատկացնել» բառը, իսկ «պաշտպանության հատուկ միջոց» բառերը փոխարինել «անհատական պաշտպանության միջոց» բառերով՝ հիմք ընդունելով ՀՀ կառավարության 23.06.2011թ.-ի թիվ 867-Ն որոշումը: | Չի ընդունվել: | Նախագծում «պաշտպանության հատուկ միջոցներ» և «տրամադրել» եզրույթների կիրառումը բխում է «Հայաստանի Հանրապետության դատական օրենսգիրք» սահմանադրական օրենքից: |
|  |  | 3. Նախագծի հավելվածի 7-րդ կետի համաձայն՝ դատավորին հաշվեցուցակային զենք և պաշտպանության հատուկ միջոցներ տրամադրելու դիմումը, նրան նշանակելու մասին Հանրապետության նախագահի հրամանագրի պատճենը և **զենքի հետ անվտանգ վարվելու կանոնների, ինչպես նաև զենքի և պաշտպանության հատուկ միջոցների գոր**ծադրման ուսուցում ստացած լինելու վերաբերյալ տեղեկանքը կամ դատավորի զինվորական գրքույկի պատճենը 3-օրյա ժամկետում ոստիկանություն է փոխանցում դատական դեպարտամենտը, ուստի, կարծում ենք, խնդրահարույց է դատավորի՝ նրա լիազորությունները մահվան, նրան անգործունակ, անհայտ բացակայող կամ մահացած ճանաչելու հիմքով դադարած լինելու դեպքում նրան տրամադրված հաշվեցուցակային զենքը և պաշտպանության հատուկ միջոցները ոստիկանություն հանձնելու պարտականությունը, այն էլ մեկշաբաթյա ժամկետում, ընտանիքի անդամի վրա դնելու դրույթը:  Ելնելով վերոգրյալից առաջարկվում է խմբագրել Նախագծի հավելվածի 12-րդ կետը և նախատեսել ընթացակարգ, ըստ որի՝ դատավորի ընտանիքի անդամը՝ նրա մահվան, նրան անգործունակ, անհայտ բացակայող կամ մահացած ճանաչելու հիմքով դադարած լինելու դեպքում, պարտավորվածություն կունենա հաշվեցուցակային զենքը և պաշտպանության հատուկ միջոցները մեկշաբաթյա ժամկետում ոչ թե ոստիկանություն հանձնելու, այլ՝ այդ մասին տեղեկացնելու դատական դեպարտամենտ, որն էլ, նշված դեպքերում, կապահովի հաշվեցուցակային զենքը և պաշտպանության հատուկ միջոցները պատշաճ ժամկետում ոստիկանություն հանձնելու գործընթացի իրականացումը, քանի որ դատավորին տրամադրված հաշվեցուցակային զենքի և պաշտպանության հատուկ միջոցների գտնվելու վայրի մասին ընտանիքի անդամը կարող է նաև իրազեկ չլինել: | Ընդունվել է ի գիտություն: | Նախագիծը խմբագրված է: |
|  | Պաշտպանության նախարարություն  21.08.2018թ. թիվ  ՊՆ/510-1301 գրություն | Դիտողություններ և առաջարկություններ չկան: |  |  |